Bugun Ozarbayjonda mustaqillik bayrami nishonlanmoqda

1991-yilning 30-avgustida Ozarbayjon Oliy Kengashining navbatdan tashqari sessiyasida davlat mustaqilligini qayta tiklash to‘g‘risidagi deklaratsiya qabul qilingan, deb xabar beradi Ozarbayjonning O‘zbekistondagi elchixonasi matbuot xizmati.

Ozarbayjon Oliy Kengashining 1991-yil 18-oktabrdagi sessiyasida esa “Ozarbayjon respublikasining davlat mustaqilligi to‘g‘risidagi” konstitutsion akt bir ovozdan qabul qilingan.
Ozarbayjonda 1991-yilning 29-dekabrida o‘tkazilgan referendumda fuqarolar respublika mustaqilligini yoqlab ovoz bergan.
1991-yildan boshlab har yili 18-oktabr kuni Ozarbayjonda respublika mustaqillikka erishgan kun sifatida nishonlanadi.